《莲月轩在华亭东林寺为矩庵方上人赋》
明代·陶宗仪

凿沼栽莲半亩强，开轩敷席坐端相。从来水月真灵境，化出匡庐古道场。

兔影淡笼银橐净，冰轮清碾玉簪香。要知影色皆为妄，本性圆明意味长。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。